မြန်မာနိုင်ငံ မြေငလျင်ကော်မတီ

မြန်မာနိုင်ငံ မြေငလျင်ကော်မတီ သည် မြန်မာနိုင်ငံတွင် မြေငလျင် ဘေးအန္တရာယ်များ လျော့ပါးသက်သာစေရေးအတွက် ငလျင်ဆိုင်ရာသုတေသန လုပ်ငန်းများကို ပြည်တွင်း၊ ပြည်ပအဖွဲ့အစည်းများနှင့် ပူးပေါင်းဆောင်ရွက်နေသည့် အရပ်ဘက်အဖွဲ့အစည်းတစ်ခု ဖြစ်သည်။ သမိုင်းကြောင်း ၁၉၉၉ ခုနှစ် တွင် မြန်မာနိုင်ငံ မြေငလျင် ကော်မတီကို မြန်မာ့မီးရထား အငြိမ်းစား ဒုတိယအင်ဂျင်နီယာချုပ်် ဦးသန်းမြင့်၊ရန်ကုန်နည်းပညာတက္ကသိုလ် ပါမောက္ခချုပ် ဒေါက်တာ ညီလှငယ်၊ပါမောက္ခ ဒေါက်တာထင်အောင် တို့ ဦးဆောင်ကာ ထင်ရှားသည့် ငလျင်ပညာရှင်များ၊ဘူမိပညာရှင်များ၊မြို့ပြအင််ဂျင်နီယာများဖြင့် ဖွဲ့စည်းခဲ့သည်။ ထိုမတိုင်မီက မြန်မာနိုင်ငံ အင််ဂျင်နီယာအသင်းချုပ်် တွင် ငလျင်ပညာ နှင့် ငလျင်အင်ဂျင်နီယာပညာဆိုင််ရာ အဖွဲ့ငယ် တစ်ခု အဖြစ် ပါဝင်လှုပ်ရှားဆောင်ရွက်ခဲ့သည်။၂၀၀၃ တောင်တွင်းကြီးငလျင် ဖြစ်ပြီးနောက်တွင် အစိုးရ မိုးလေဝသ နှင့် ဇလဗေဒ ညွန်ကြားမှုဦးစီးဌာန အောက်ရှိ မြေငလျင်ဌာနခွဲ ၊ ရန်ကုန်တက္ကသိုလ် ဘူမိဗေဒဌာန တို့နှင့်ပါ ပိုမိုနီးကပ်စွာပူးပေါင်းခဲ့သည်။ထို့အပြင်် ကော်မတီအတွင်းတွင် ဘာသာရပ် ခေါင်းစဥ်ခွဲ (၄)မျိုးဖြင့် သုတေသနအဖွဲ့များကိုလည်း ထပ်မံဖွဲ့စည်းတည်ထောင်ခဲ့သည််။မြေငလျင်ဆိုင်ရာ ပြည်ပအဖွဲ့အစည်းများနှင့်ပါ သုတေသနလုပ်ငန်းများ ပူးပေါင်းဆောင်ရွက်သည်။ ဖွဲ့စည်းထားရှိမှု မြန်မာနိုင်ငံ မြေငလျင် ကော်မတီ တွင် ငလျင်ဘူမိဗေဒသုတေသနအဖွဲ့ ငလျင်အင်ဂျင်နီယာအတတ်ပညာ သုတေသနအဖွဲ့ ဘူမိရူပ နှင့် ငလျင်ပညာသုတေသနအဖွဲ့ ငလျင်ဘေးဆိုင်ရာစီမံခန့်ခွဲမှု သုတေသနအဖွဲ့ တို့ ရှိသည််။ မြေငလျင်ကော်မတီ ဥက္ကဋ္ဌ တာဝန်ယူခဲ့သူများ ဦးသန်းမြင့် (၁၉၉၉ - ၂၀၁၄) ဦးကျော်စန်ဝင်း (၂၀၁၄ - ၂၀၁၅) ဦးညွန့်မောင်စန်း (၂၀၁၆ - လက်ရှိ) ပြုစုခဲ့သောမြေပုံများ စဉ်ခုနှစ်အမည််မြေပုံအနှစ်ချုပ်၁၂၀၀၆Seismic Zone Map of Myanmarမြန်မာနိုင်ငံ၏ ငလျင်ဇုံများအလိုက် ပြင်းထန်အား ခံရနိုင်ခြေကို ဇုံ (၅) ခု ခွဲခြားဖော်ပြထားသည့် မြေပုံ၂၂၀၀၇Tectonic Map of Myanmarမြန်မာနိုင်ငံ၏ ငလျင်လှုပ်နိုင်သော ပြတ်ရွေ့များ ကို ပြုစုဖော်ပြထားသည့် မြေပုံ၃၂၀၁၂Probablistic Seismic Hazard Maps of Myanmarမြန်မာနိုင်ငံ၏ နေရာဒေသအလိုက် အမြင့်ဆုံးဖြစ် နိုင်သည့် ငလျင်လှိုင်းရှိန်ကို နှစ် ၅၀၀ ကာလ နှင့် နှစ် ၂၅၀၀ ကာလ အတွက် ခွဲခြား ဖော်ပြထားသည့် မြေပုံ၄၂၀၁၂Seismic Hazard Map of Mandalay Cityမန္တလေးမြို့၏ နေရာဒေသအလိုက် အမြင့်ဆုံးဖြစ် နိုင်သည့် ငလျင်လှိုင်းရှိန် ကို နှစ် ၅၀၀ ကာလ နှင့် နှစ် ၂၅၀၀ ကာလ အတွက် အနုစိတ် ခွဲခြား ဖော်ပြ ထားသည့် မြေပုံ၅၂၀၁၂Seismic Risk Map of Mandalayမန္တလေးမြို့ နေရာဒေသအလိုက် အမြင့်ဆုံးဖြစ်နိုင်သည့် ပျက်စီးဆုံးရှုံးနိုင်ခြေများကို နှစ် ၅၀၀ နှင့် နှစ် ၂၅၀၀ ကာလ အတွက် ခွဲခြား ဖော်ပြထားသည့်မြေပုံ၆၂၀၁၂Multi-hazard/isk maps of Rakhine Regionရခိုင်ပြည်နယ် ဒေသကြီး၏ နေရာဒေသအလိုက် ငလျင်၊ ဆူနာမီ၊ မုန်တိုင်း၊ ရေကြီးမှု၊ တောင်ပြိုမှု၊ တောမီး ဘေးအန္တရာယ် အမျိုးမျိုးခံရနိုင်ခြေ နှင့် ထိခိုက်နိုင်မှုများကို ဖော်ပြထားသည့်မြေပုံ၇၂၀၁၄Seismic Hazard of Yangon Cityရန်ကုန်မြို့၏ နေရာဒေသအလိုက် အမြင့် ဆုံးဖြစ် နိုင်သည့် ငလျင်လှိုင်းရှိန် ကို နှစ် ၅၀၀ ကာလ နှင့် နှစ် ၂၅၀၀ ကာလ အတွက် အနုစိတ် ခွဲခြား ဖော်ပြထားသည့် မြေပုံ၈၂၀၁၄Seismic Hazard Map of Bago Cityပဲခူး မြို့ ၏ နေရာဒေသအလိုက် အမြင့်ဆုံးဖြစ်နိုင်သည့် ငလျင်လှိုင်းရှိန် ကို နှစ် ၅၀၀ ကာလ နှင့် နှစ် ၂၅၀၀ ကာလ အတွက် အနုစိတ် ခွဲခြား ဖော်ပြထားသည့်မြေပုံ၉၂၀၁၄Seimic Hazard Map of Taungoo Cityတောင်ငူမြို့၏ နေရာဒေသအလိုက် အမြင့် ဆုံးဖြစ် နိုင်သည့် ငလျင်လှိုင်းရှိန် ကို နှစ် ၅၀၀ ကာလ နှင့် နှစ် ၂၅၀၀ ကာလ အတွက် အနုစိတ် ခွဲခြား ဖော်ပြထားသည့်မြေပုံ ကိုးကား ကဏ္ဍ:မြန်မာနိုင်ငံအခြေစိုက် အဖွဲ့အစည်းများ